שרה סורודי

שרה (סורור) סורודי (1938–2002) הייתה מזרחנית ישראלית, ילידת איראן. חוקרת חשובה של תרבות איראן העממית ושל יהודי איראן. הייתה מרצה בכירה ועמדה בראש החוג ללימודי הודו, איראן וארמניה באוניברסיטה העברית בירושלים.

קורות חייה
שרה (סורור) סורודי נולדה באיראן. היא השלימה תואר ראשון באוניברסיטת טהראן, והמשיכה את לימודיה באוניברסיטה העברית בירושלים לאחר עלייתה לארץ. את הדוקטורט שלה קיבלה באוניברסיטת קליפורניה בלוס אנג'לס, בהדרכתו של פרופ' אמין בנאני. הדיסרטציה של סורודי (1972) עסקה בתמורות ובמאפיינים של השירה הפרסית בשנים 1900–1925 לאור המהפכה החוקתית באיראן ב-1906. סורודי ביקשה לעמוד על השפעות הגומלין בין המהפכה לשירה בתקופה זו. לאחר השלמת הדוקטורט שבה ד"ר סורודי לירושלים ונתמנתה למרצה באוניברסיטה העברית. לסורודי היו מחקרים מקיפים בתחום הפולקלור, בייחוד הקשר המחודש בין סיפורי עם ושירי עם לבין התרבות העממית הפרסית. בנוסף בדקה השפעות פולקלוריסטיות על יצירותיהם של מספר משוררים איראניים בני זמננו.

לצד הקריירה האקדמית שלה סורודי שימשה כעורכת חדשות ותוכניות בשעה הפרסית של קול ישראל, והייתה מפקחת על בחינות הבגרות בפרסית מטעם משרד החינוך וכן יועצת משרד החינוך לשילוב מורשת עדות המזרח במערכת החינוך.

לקריאה נוספת 
Persian literature and Judeo-Persian culture : collected writings of Sorour S. Soroudi / edited by H.E. Chehabi, Harvard University Press, 2010.
 הדה יזון. 2009. "ד"ר שרה ס. סורודי וספרה על ספרות עממית של יהודים דוברי פרסית יוצאי איראן, מרכז אסיה ואפגניסטן", <מאמר ביקורת>, אב"א, 3: עמ' 127–131.
 שאול שקד. "שרה (סורור) סורודי: חוקרת יהודי איראן וספרותם העממית", פעמים 91 (תשס"ב), עמ' 188–192.

קישורים חיצוניים
 
 

מזרחניות ישראליות
מזרחנים ישראלים
סגל האוניברסיטה העברית בירושלים: לימודי הודו, איראן וארמניה
סגל קול ישראל
פולקלוריסטים יהודים
עולים לאחר קום המדינה
ישראליות ילידות איראן
ישראלים ילידי איראן
בוגרות האוניברסיטה העברית בירושלים
בוגרי האוניברסיטה העברית בירושלים
בעלות תואר דוקטור מאוניברסיטת קליפורניה בלוס אנג'לס
בעלי תואר דוקטור מאוניברסיטת קליפורניה בלוס אנג'לס
ישראליות שנולדו ב-1938
ישראלים שנולדו ב-1938
ישראליות שנפטרו ב-2002
ישראלים שנפטרו ב-2002